ร้านนี้คุณช้างการันตีเองกับมือ!!  เพราะเป็นถิ่นเก่าคุณช้าง
ร้านอาหารเจหยู่อี่ ร้านเล็กๆ มีไม่กี่โต๊ะ ในซอยสิงห์เสนีย์ แถบหัวลำโพง
ร้านนี้เค้าตั้งใจขาย ขายอาหารเจสารพัดชนิดตลอดทั้งปี
ย้ำว่าตลอดทั้งปี!!
แต่โต๊ะเค้าค่อนข้างน้อย พอช่วงเจที นี่คนล้นหลามรอคิวกันนับไม่ถ้วน
ก็ของเค้าอร่อยจริง จนลืมว่าเป็นเจ*
วันที่ไป ไปกันสองคน ช่วงเที่ยงแก่ๆ เหลือแต่โต๊ะกลมแบบโต๊ะจีน
ไม่รอช้า สั่ง....
สเต็กปลา มาเป็นชิ้นใหญ่ 2 ชิ้น เคียงมากับขนมปังและเฟรนซ์ฟรายด์ ..จานเนี้ยจานโปรด หอมๆ ราดน้ำคล้ายๆเกรวี่ (เกรวี่เจ^^). สั่งไปให้ใครกินก็ติดใจ
เกี๊ยวทอดเจ มาแบบกรอบๆ กินกันหมุบหมับ ปุ๊บปั๊บหมดจาน
ข้าวผัดเจ หอมๆ แนวร้านอาหารจีน 
ป.ล. นั่งเพลินๆ มีอาแปะและผองเพื่อนมานั่งด้วย กลมกลืนอย่างกะครอบครัวเดียวกัน555
ร้านนี้ที่จอดรถไม่มี เนื่องจากอยู่ในซอย ที่จอดรถน้อยมากๆ ทางที่ดีนั่งรถไฟใต้ดินมาขึ้นที่สถานีหัวลำโพงจะแน่นอนกว่าจ้า
